Faïencerie (Tramshalt)
Faïencerie ass eng Halt op der Linn T1 vum Stater Tramsreseau, déi de 27. Juli 2018 opgaangen ass.

Lag vun der Statioun 
D'Statioun läit an der Allée des Résistants et des Déportés am Quartier Lampertsbierg vun der Stad Lëtzebuerg, tëscht de Statiounen Theater am Norden an Stäreplaz / Étoile am Süden.

D'Statioun läit um Eck vun der Avenue de la Faïencerie an ass - grad ewéi d'Strooss - no der Faïencefabréck op de Siwebueren genannt.

Infrastruktur 
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel. Bei der Statioun huet een Uschloss op AVL-Buslinnen (Halt: Faïencerie / INL).

Biller

Kuckeswäertes an der Ëmgéigend

Um Spaweck 

Halte vum Stater Tram
Lampertsbierg